钦定古今图书集成/明伦汇编/闺媛典/第315卷 > 皇清四十八 > 丁焕妻马氏〈妇汤氏附〉
## 钦定古今图书集成/明伦汇编/闺媛典/第315卷 > 皇清四十八 > 丁焕妻马氏〈妇汤氏附〉

按《镇江府志》：“马氏，丹阳诸生丁焕妻。年二十八，夫亡，事姑教子，备极艰辛。或谓曰：‘何自苦？马曰：‘所以不辞劳瘁者，冀藐孤成立，俾泉下知吾心耳’。子长又殁。妇汤氏年二十三无子，刺臂血为誓，奉姑相依为命，以从子锡为夫后。初，马遘危疾，恍惚见舅姑与天，哭叩神前，乞益以寿算，疾遂愈’。”